Title: กฎกระทรวง ฉบับที่ 9 (พ.ศ. 2542) ออกตามความในพระราชบัญญัติควบคุมกิจการเทปและวัสดุโทรทัศน์ พ.ศ. 2530

กฎกระทรวง

กฎกระทรวง
ฉบับที่
๙ (พ.ศ. ๒๕๔๒)
ออกตามความในพระราชบัญญัติควบคุมกิจการเทปและวัสดุโทรทัศน์
พ.ศ.
๒๕๓๐
----------------

                        อาศัยอำนาจตามความในมาตรา
๑๐ และมาตรา ๔๓ แห่งพระราชบัญญัติ
ควบคุมกิจการเทปและวัสดุโทรทัศน์ พ.ศ. ๒๕๓๐
รัฐมนตรีว่าการกระทรวงมหาดไทยออก
กฎกระทรวงไว้ ดังต่อไปนี้
                        ข้อ
๑  ให้ยกเลิกกฎกระทรวง ฉบับที่ ๔
(พ.ศ. ๒๕๓๑) ออกตามความใน
พระราชบัญญัติควบคุมกิจการเทปและวัสดุโทรทัศน์ พ.ศ. ๒๕๓๐
                        ข้อ
๒ 
เทปหรือวัสดุโทรทัศน์ที่ผู้ได้รับอนุญาตตามมาตรา ๖ จะมีไว้ในสถานที่
ประกอบกิจการของตนได้จะต้องมีการแสดงตราและหมายเลขรหัส
ดังต่อไปนี้
                        (๑)
ตรา ให้มีลักษณะเป็นรูปวงรี ภายในตรามีข้อความว่า "อนุญาต" และชื่อของ
จังหวัดที่เจ้าพนักงานผู้ตรวจประจำอยู่
โดยมีชนิดและการใช้งานดังนี้
                        (ก)
ตราชนิดที่หนึ่ง ขนาดกว้าง ๑ เซนติเมตร ยาว ๒ เซนติเมตร ให้เจ้าพนักงาน
ผู้ตรวจใช้ประทับลงบนฉลากซึ่งจะติดไว้บนเทปหรือวัสดุโทรทัศน์
                        (ข)
ตราชนิดที่สอง ขนาดกว้าง ๑๐ เซนติเมตร ยาว ๑๖ เซนติเมตร ให้
เจ้าพนักงานผู้ตรวจใช้อัดหรือบันทึกลงในเนื้อเทปหรือวัสดุโทรทัศน์ที่ตอนต้นและตอนปลายของ
เทปหรือวัสดุโทรทัศน์
โดยวิธีการถ่ายด้วยกล้องถ่ายเทปหรือวัสดุโทรทัศน์ หรือวิธีอื่นใด เพื่อให้
ปรากฏเห็นเป็นภาพเมื่อได้ฉายเทปหรือวัสดุโทรทัศน์นั้น
                        (๒)
หมายเลขรหัส ประกอบด้วย ตัวอักษรย่อของแต่ละจังหวัด และหมายเลข
รหัสเรียงตามลำดับ โดยเริ่มตั้งแต่หมายเลขหนึ่งเป็นต้นไป
ให้เจ้าพนักงานผู้ตรวจใช้ประทับลงบน
ฉลากแล้วติดไว้บนเทปหรือวัสดุโทรทัศน์
และให้อัดหรือบันทึกลงในเนื้อเทปหรือวัสดุโทรทัศน์
ด้วยเช่นเดียวกับตราชนิดที่สอง
เว้นแต่ในกรณีการแสดงหมายเลขรหัสสำหรับเขตท้องที่จังหวัดอื่น 
ซึ่งมิใช่เขตท้องที่ของเจ้าพนักงานผู้ตรวจ
ให้นายทะเบียนประจำจังหวัดนั้นประทับลงบนฉลากแล้ว
ติดไว้บนเทปหรือวัสดุโทรทัศน์โดยไม่ต้องอัดหรือบันทึกลงในเนื้อเทปหรือวัสดุโทรทัศน์ด้วย
                        ในกรณีที่เทปหรือวัสดุโทรทัศน์นั้นเป็นวีดีโอเกม
เลเซอร์ดีส ดิจิตอลวีดีโอดีส 
วีดีโอซีดี หรือซีดีรอม
เจ้าพนักงานผู้ตรวจจะประทับตราชนิดที่หนึ่งและหมายเลขรหัสลงบนฉลาก
ซึ่งจะติดไว้บนเทปหรือวัสดุโทรทัศน์
โดยไม่อัดหรือบันทึกตราชนิดที่สอง และหมายเลขรหัสลงใน
เนื้อเทปหรือวัสดุโทรทัศน์นั้นก็ได้

                                                            ให้ไว้
ณ วันที่ ๒๕ สิงหาคม พ.ศ. ๒๕๔๒

พลตรี สนั่น ขจรประศาสน์
                                                              รัฐมนตรีว่าการกระทรวงมหาดไทย

+------------------------------------------------------------------------------------------------------+
หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากได้มีการกำหนดให้วีดีโอ
เกม เลเซอร์ดีส ดิจิตอลวีดีโอดีส วีดีโอซีดี และซีดีรอม
เป็นเทปหรือวัสดุโทรทัศน์ จึงสมควรปรับ
ปรุงหลักเกณฑ์และวิธีการในการแสดงตราและหมายเลขรหัสเพื่อแสดงการอนุญาตให้เหมาะสม
กับสภาพของเทปหรือวัสดุโทรทัศน์ประเภทดังกล่าว
จึงจำเป็นต้องออกกฎกระทรวงนี้

[รก.๒๕๔๒/๑๐๒ก/๔/๒๑ ตุลาคม ๒๕๔๒]